Sa langue 'tait typiquement Trinn'taise, v'là tchi mèrtchait eune difféthence auve lé St. Ouënnnais dé George d'la Forge ou Fraînque Lé Maistre. Ouaithe qué san dgialecte fûsse lé sien d'la Trinneté, il êcrivait l' th dé St. Ouën, mais pustôt à la frouque. L's articl'yes généralement distchutaient les nouvelles d'eune manniéthe pûstôt critique, faîthant sèrvi les caractéthes dé vièrs fèrmièrs consèrvateurs et traditionnels. Mais y'avait étout d's histouaithes d'la vie dipliomatique.